**ПРАТЕНИЧКО ПРАШАЊЕ**

од пратеникот Маринела Тушева, поставено на 45-тата седница

на Собранието на Република Македонија, одржана

на 29 јануари 2009 година

Пратеничкото прашање гласи:

Во мојата канцеларија во Штип ми се обратија повеќе вработени од АД ЕМО Охрид вработени во ДООЕЛ ВНА ЕМО од Штип. Тие имаат судска пресуда за неисплатени плати и придонеси. Меѓутоа, ЕМО Охрид има формирано 24 нови ДООЕЛ-и и ги подели вработените по партиски клуч. Оние блиските до актуелната власт се во новите ДООЕЛ и одат на работа и земаат плата. За разлика од останатите кои се во старите ДООЕЛ седат дома и не земаат плата. Таков пример има и АД ЕМО Охрид кој во Штип има два ДООЕЛ. Првиот ДООЕЛ ВНА ЕМО Штип во кои се вработените кои не се блиски до актуелната власт кои седат дома и не земаат плата, а во вториот ДООЕЛ Овесно опрема два работи и во кои вработените земаат плата се префрлени работниците секако се разбира блиски до актуелната власт.

Поради непостоењето на делбен биланс и покрај тоа што магацинските залихи се на стариот ДООЕЛ секојдневно се празнат и се фактурира на новите ДООЕЛ. Поради тоа судската пресуда која ја имаат вработените од ДООЕЛ ВНА ЕМО Штип не може да се реализира.

Како ќе си ги наплатат побарувањата на неподобните вработени и покрај законската обврска за приоритет.

Понатаму, дали некогаш ќе згаснат тие нови ДООЕЛ наречени ќерки фирми поради тоа што тие се формираат само на штета на работниците.

До кога работниците ќе ги лажат дека со продажбата на АД ЕМО Охрид ќе се реши нивниот статус.

На крај, до кога работниците во ДООЕЛ ВНА ЕМО Штип ќе добиваат решенија за принуден одмор во кое стои дека надоместокот на плата се исплаќа 70% од платата на работникот, а тие повеќе од година дена немаат земено ниту денар.

Прашањето го упатувам до Владата на Република Македонија.